Forskrift C1: Vilkår for balanceansvar

Ændringer der er anmeldt til FSTS i juni 2018 fremgår med gult samt evt. ændringsmarkering. Dette skal der ses bort fra i høring maj 2019

Ændringer forbundet med NBS er markeret med grøn/SGL

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  | [DATO] |
|  |  |  |  |  |  | [NAVN] |
|  |  |  |  |  |  | [DATO] |
|  | PUBLICERET UDGAVE |  |  |  |  | [NAVN] |
| REV. | DESCRIPTION | PREPARED | CHECKED | REVIEWED | APPROVED |  |

**Revisionsoversigt**

|  |  |  |  |
| --- | --- | --- | --- |
| KAPITELNR. | TEKST | REVISION | DATO |
| 4.1 | Indførelse af ny gebyrstruktur, jf. forslag til harmoniseret balanceafregning i Norden | MRP | Juli 2008 |
| 4.2 | Indførelse af kreditforsikringer | HEP | Dec. 2010 |
| 6 | Præcisering af vilkår for net- og transmissionsvirksomheders balanceansvar for nettab | LEG | Juli 2008 |
| Alle | Redaktionelle rettelser | LEG | Juli 2008 |
| Alle | Redaktionelle rettelser, herunder ny skabelon |  | Dec. 2010 |
| Definitioner 3.1, 3.3, 4, 8, 9 | Præcisering af balanceansvar, Rettelser pga. DataHub, 2012 | HSF/HEP | Jan. 2012 |
| 9 | Ændring af frist for anmeldelse af leverandørforhold på anlæg med status nyoprettet. | HLJ | Sep. 2013 |
| Alle | Implementering af engrosmodellen og omskrivning af teksten, således at regler beskrives i forskriften og vejledning til reglerne findes i bilag 2. | HLJ | Aug. 2015 |
| 3 | Indførelse af leverandør af balanceringstjenester | HEP | Apr. 2018 |
| 2, 2.5, 3, 4.1, 5, 6, 8  Bilag 1 og Bilag 2 | Energinets indtræden i fælles nordisk balanceafregning | HEP/SGL | Maj 2019 |

**Bilagsoversigt**

|  |  |  |  |
| --- | --- | --- | --- |
| NR. | TEKST | VERSION | DATO |
| 1 | Aftalen justeret i overensstemmelse med revideret forskrift C1 | MRP | Juli 2008 |
| 1 | Aftalen justeret i overensstemmelse med revideret forskrift C1 | HEP | Dec. 2010 |
| 1 | Aftalen justeret i overensstemmelse med revideret forskrift C1 | HLJ | Aug. 2015 |
| 2 | Redaktionelle rettelser | GMA | Dec. 2010 |
| 3 | Redaktionelle rettelser | LEG | Juli 2008 |
| 2  3  4 | Bilag 2 udgået og overgår til elektronisk  Bilag 3 og 4 udgået |  | Jan. 2012 |
| 2 | Vejledning til reglerne i forskriften | HLJ | Aug. 2015 |

indhold

[1. Læsevejledning 6](#_Toc9851530)

[2. Terminologi og definitioner 7](#_Toc9851531)

[2.1 Aftagepligtig produktion 7](#_Toc9851532)

[2.2 Aktør 7](#_Toc9851533)

[2.3 Aktørplan 7](#_Toc9851534)

[2.4 Arbejdsdage 7](#_Toc9851535)

[2.5 Balanceafregningsansvarlig 7](#_Toc9851536)

[2.6 Balanceansvar 7](#_Toc9851537)

[2.7 Balanceansvarlig aktør (BRP) 7](#_Toc9851538)

[2.8 Balancekraft 7](#_Toc9851539)

[2.9 DataHub 7](#_Toc9851540)

[2.10 Elforsyningsnet 7](#_Toc9851541)

[2.11 Elleverandør 7](#_Toc9851542)

[2.12 Forbrugsbalanceansvarlig aktør 8](#_Toc9851543)

[2.13 GSRN-nr. 8](#_Toc9851544)

[2.14 Handelsbalanceansvarlig aktør 8](#_Toc9851545)

[2.15 Kunde 8](#_Toc9851548)

[2.16 Leverandør af balanceringstjenester (BSP) 8](#_Toc9851549)

[2.17 Måleansvarlig 8](#_Toc9851550)

[2.18 Målepunkt 8](#_Toc9851551)

[2.19 Netområde 8](#_Toc9851552)

[2.20 Netvirksomhed 8](#_Toc9851553)

[2.21 Produktionsbalanceansvarlig aktør 8](#_Toc9851554)

[3. Formål, anvendelsesområde og forvaltningsmæssige bestemmelser 10](#_Toc9851555)

[3.1 Forskriftens formål, anvendelsesområde og hjemmel 10](#_Toc9851556)

[3.2 Hjemmel 10](#_Toc9851557)

[3.3 Klage og Sanktioner 10](#_Toc9851558)

[3.4 Ikrafttræden 11](#_Toc9851559)

[4. Generelt om balanceansvar og levering af balanceringstjenester 12](#_Toc9851560)

[4.1 Balanceansvarlige aktører 12](#_Toc9851561)

[4.2 Leverandører af balanceringstjenester 13](#_Toc9851562)

[5. Godkendelse af balanceansvarlig aktør 14](#_Toc9851563)

[5.1 Abonnement og tarif 14](#_Toc9851564)

[5.2 Sikkerhedsstillelse 14](#_Toc9851565)

[6. Skift af balanceansvarlig aktør 15](#_Toc9851569)

[6.1 Den balanceansvarlige aktørs overdragelse af balanceansvarsaftalen 15](#_Toc9851570)

[6.2 Skift af balanceansvarlig aktør 16](#_Toc9851571)

[6.2.1 Forbrugsmålepunkter 16](#_Toc9851572)

[6.2.2 Produktionsmålepunkter 16](#_Toc9851573)

[6.3 Ophør af Balanceansvarsaftalen pga. opsigelse 16](#_Toc9851574)

[6.4 Ophør af Balanceansvarsaftalen pga. væsentlig misligholdelse 16](#_Toc9851575)

[6.5 Målepunkter uden en balanceansvarlig aktør 17](#_Toc9851576)

[6.5.1 Forbrugssmålepunkter 17](#_Toc9851577)

[6.5.2 Produktionsmålepunkter 17](#_Toc9851578)

[7. Leverandørforhold mv. på produktionsmålepunkter 18](#_Toc9851579)

[7.1 Skift af leverandør mv. for produktionsmålepunkter 18](#_Toc9851580)

[7.2 Oprettelse af nye produktionsmålepunkter 18](#_Toc9851581)

[7.3 Skift af ejer af et produktionsmålepunkt 18](#_Toc9851582)

[7.4 Produktionsmålepunkter uden elleverandør 19](#_Toc9851583)

[8. Oversigt over sanktionering af forpligtelser for aktører som følger af Elforsyningsloven § 31, stk. 2 20](#_Toc9851584)

[Bilag 1 - Aftale om balanceansvar 22](#_Toc9851585)

[Bilag 2 – Vejledning til reglerne i kapitel 3-6 26](#_Toc9851586)

# Læsevejledning

Denne forskrift indeholder generelle og specifikke krav vedrørende vilkår for balanceansvar.

Forskriften er bygget op således, at **kapitel 2** indeholder terminologi og definitioner, som anvendes i de efterfølgende kapitler.

Energinet har i kapitel 2 defineret, hvad en balanceafregningsansvarlig er ansvarlig for. Til orientering kan Energinet oplyse, at opgaven som balanceafregningsansvarlig er udliciteret til selskabet eSett, som Energinet er medejer af.

**Kapitel 3** indeholder de forvaltningsmæssige bestemmelser i forskriften.

**Kapitlerne 4 til 7** indeholder regler for balanceansvar og håndtering heraf i detailmarkedet for el, herunder godkendelse af balanceansvarlig aktør, skift af balanceansvarlig aktør samt ændring af leverandørforhold på produktionsmålepunkter.

Der er udarbejdet vejledning til reglerne i kapitel 4-7. Vejledning til de enkelte kapitler findes i Bilag 2.

**Kapitel 8** indeholder oversigt over sanktionering af forpligtelser.

**Bilag 1**: Aftale om balanceansvar.

**Bilag 2**: Vejledning til reglerne i Kapitel 3-6.

Forskriften er udgivet af Energinet og kan fås ved henvendelse til:

Energinet

Tonne Kjærsvej 65

7000 Fredericia

Tlf. 70 10 22 44

Forskriften kan hentes på [**www.energinet.dk**](http://www.energinet.dk/) i hovedmenu "EL" under "Rammer og regler", "Markedsforskrifter".

# Terminologi og definitioner

## Aftagepligtig produktion

*Elektricitet produceret på decentrale kraftvarmeværker mindre end 5 MW samt vedvarende energi (vindmøller samt forskellige former for biomasse, biogas og solceller), som Energinet har pligt til at aftage til lovbestemte priser.*

## Aktør

*Fællesbetegnelse for parter, undtagen kunder og tredjeparter, der agerer i elmarkedet. Dvs. netvirksomhed, elleverandør, balanceansvarlig, transmissionsvirksomhed og systemansvarlig.*

## Aktørplan

*Den balanceansvarlige aktørs samling af handelsplaner for køb/salg af elektricitet i MWh pr. time indsendt dagen før driftsdøgnet.*

## Arbejdsdage

*Arbejdsdage som defineret i Forskrift D1: Afregningsmåling – Bilag 3: Definition af arbejdsdage.*

## Balanceafregningsansvarlig

Virksomhed, der er ansvarlig for at udføre balanceafregningen i det nordiske elmarked, herunder beregning og fakturering af balanceafregning, jf. forskrift C1 samt fakturering af systemydelser med markedsaktørerne.

## Balanceansvar

*Den enkelte aktørs ansvar for afvigelse mellem aktørplan og det faktiske forbrug/produktion på en række målepunkter.*

## Balanceansvarlig aktør (BRP)

*En aktør der er godkendt af og har indgået aftale med Energinet om varetagelse af balanceansvar. Aftale om balanceansvar findes i Bilag 1.*

## Balancekraft

*Balancekraft er forskellen mellem aktørplan og faktisk driftstilstand. Udvekslingen af balancekraft mellem aktører administreres af Energinet ved balanceafregning.*

## DataHub

*En it-platform der ejes og drives af Energinet. DataHub håndterer måledata, stamdata, nødvendige transaktioner samt kommunikationen med alle elmarkedets aktører i Danmark.*

## Elforsyningsnet

*Samlet begreb for kollektive og direkte elforsyningsnet som defineret i Elforsyningsloven.*

## Elleverandør

*En virksomhed, der*

*1) er optaget af Energinet som elleverandør i DataHub*

*2) og*

* *sælger el til kunder og sikrer varetagelsen af balanceansvaret for målepunktet, eller*
* *køber el af producenter og sikrer varetagelsen af balanceansvaret for målepunktet.*

## Forbrugsbalanceansvarlig aktør

*En balanceansvarlig aktør der har balanceansvaret for forbrug, herunder nettab. Har endvidere balanceansvaret for aftaler om fysisk elhandel relateret til forbruget på de målepunkter, aktøren er forbrugsbalanceansvarlig for.*

## GSRN-nr.

*Et 18-cifret entydigt identifikationsnummer af et målepunkt. Betegnes også som målepunkts ID*.

## Handelsbalanceansvarlig aktør

*En balanceansvarlig aktør der udelukkende varetager balanceansvar i relation til fysisk elhandel (en trader).*

## Kunde

*Den (eller de), der disponerer over et målepunkt, og som dermed har ret til at indgå aftaler med retsvirkning for dette målepunkt, dvs. har ret til at foretage leverandørskift, melde fraflytning på målepunktet mv. En kunde kan enten være en juridisk eller fysisk person.*

## Leverandør af balanceringstjenester (BSP)

En elproducent/elforbruger/aktør, der er godkendt til at levere balanceringstjenester i overensstemmelse med de gældende prækvalifikationskrav for den specifikke tjeneste.

## Måleansvarlig

*Den måleansvarlige for et målepunkt er den netvirksomhed, i hvis område målepunktet er placeret.*

## Målepunkt

*Et fysisk eller defineret (virtuelt) punkt i elforsyningsnettet, hvor elektrisk energi måles, beregnes som en funktion af flere målinger eller estimeres. Klassificeres som forbrugs-, produktions- eller udvekslingsmålepunkt. Et målepunkt er den mindste enhed i elmarkedet i forbindelse med opgørelse af elektrisk energi for kunder og aktører. Et målepunkt er identificeret med et GSRN-nr.*

## Netområde

*Et nærmere afgrænset område hvortil der i medfør af Elforsyningsloven er givet bevilling til at drive netvirksomhed, og som er separat afgrænset mod de tilstødende elforsyningsnet med 15/60-målere, som indgår i DataHub’s opgørelser i elmarkedet.*

## Netvirksomhed

*Virksomhed med bevilling, der driver distributionsnet.*

## Produktionsbalanceansvarlig aktør

*En balanceansvarlig aktør der har balanceansvaret for produktion. Har endvidere balanceansvaret for aftaler om fysisk elhandel relateret til produktionen på de målepunkter, aktøren er produktionsbalanceansvarlig for.*

# Formål, anvendelsesområde og forvaltningsmæssige bestemmelser

## Forskriftens formål, anvendelsesområde og hjemmel

Forskriften er jf. § 7, stk. 1 systemansvarsbekendtgørelsen[[1]](#footnote-2) udarbejdet efter drøftelser med netvirksomheder og elleverandører og har været i ekstern høring inden anmeldelse til Forsyningstilsynet.

Forskriften indeholder regler og vilkår for balanceansvar samt regler og vilkår for en leverandør af balanceringstjenester.

Forskriften henvender sig primært til dem, der allerede har, eller dem, der ønsker at indgå aftale med Energinet som balanceansvarlig aktør eller ønsker at optræde som leverandør af balanceringstjenester. Herudover henvender forskriften sig til alle, der som udgangspunkt kan være balanceansvarlige aktører eller leverandører af balanceringstjenester, fx elleverandører, netvirksomheder og elproduktionsselskaber.

Endelig præciserer forskriften desuden, hvilke oplysninger, der er nødvendige til varetagelse af Energinets opgaver i relation til balanceansvar, og som aktørerne derfor har pligt til at meddele Energinet efter anmodning, jf. elforsyningslovens § 84, stk. 5[[2]](#footnote-3).

Forskriften har gyldighed indenfor rammerne af elforsyningsloven.

## Hjemmel

Forskriften er udstedt med hjemmel i § 28, stk. 2, nr. 13, og § 31, stk. 2 i elforsyningsloven samt § 7, stk. 1, nr. 4) i systemansvarsbekendtgørelsen.

## Klage og Sanktioner

**Klage**

Klager over forskriften kan jf. § 7, stk. 3 i systemansvarsbekendtgørelsen indbringes for Forsyningstilsynet, Carl Jacobsens Vej 35, 2500 Valby.

Klager over Energinets forvaltning af bestemmelserne i forskriften kan ligeledes indbringes for Forsyningstilsynet, jf. elforsyningsloven § 31, stk. 4.

Afgørelser truffet af Energinet, der medfører afregistrering af en aktør som bruger af DataHub, kan desuden af aktøren, som afgørelsen vedrører, forlanges indbragt for domstolene, jf. elforsyningsloven § 31, stk. 5.

Spørgsmål vedrørende administrationen af bestemmelserne i forskriften kan rettes til Energinet.

**Sanktioner**

Sanktioner efter denne forskrift fremgår i afsnit 8.

## Ikrafttræden

Nærværende forskrift forventes at træde i kraft den 1. juli 2020 under forudsætning af Forsyningstilsynets godkendelse og afløser ”Forskrift C1: Vilkår for balanceansvar, 1. april 2016”. I tillæg til nærværende forskrift foreligger Bilag 1 "Aftale om balanceansvar".

Ønsker om yderligere oplysninger og spørgsmål kan rettes til Energinets kontaktperson for denne forskrift som anført på Energinets hjemmeside [www.energinet.dk](http://www.energinet.dk). Forskriften anmeldes til Forsyningstilsynet efter reglerne i elforsyningslovens §§ 73 a, stk. 3 og 76, stk. 3, metodebekendtgørelsens[[3]](#footnote-4) § 1 samt systemansvarsbekendtgørelsens § 7, stk. 2.

# Generelt om balanceansvar og levering af balanceringstjenester

Til alle produktions- og forbrugsmålepunkter, samt til al handel med fysisk el skal der være tilknyttet en balanceansvarlig aktør.

En balanceansvarlig aktør skal have en uopsagt ”Aftale om balanceansvar” med Energinet.

Som udgangspunkt er forbrugere, producenter og elleverandører selv balanceansvarlige for deres eget forbrug, produktion og elhandel. Det gælder også netvirksomheder, der som udgangspunkt er balanceansvarlig for nettabet i eget net.

Alle, der agerer i elmarkedet, men ikke har indgået "Aftale om balanceansvar" med Energinet og dermed ikke selv varetager balanceansvaret, har pligt til at overdrage deres balanceansvar til en godkendt balanceansvarlig aktør i henhold til aftale med denne.

## Balanceansvarlige aktører

Den balanceansvarlige aktør er over for den balanceafregningsansvarlige ansvarlig for:

* afvigelser mellem indsendte handelsplaner og faktisk forbrug/produktion for de målepunkter, som denne er balanceansvarlig for
* omkostninger til køb af balancekraft, som Energinet som systemansvarlig virksomhed skal foretage til opretholdelse af balancen.

For hvert målepunkt er der én elleverandør og én balanceansvarlig aktør. En elleverandør kan for alle forbrugsmålepunkter i et netområde kun have én balanceansvarlig.

Der er tre typer af balanceansvarlige aktører:

* forbrugsbalanceansvarlige aktører
* produktionsbalanceansvarlige aktører
* handelsbalanceansvarlige aktører.

Den balanceansvarlige aktørs identitet er i DataHub kun synlig for elleverandøren. På samme vis er det udelukkende elleverandøren, som kan se de fulde stamdata for de kunder, elleverandøren håndterer. Den balanceansvarlige aktør har ikke adgang via DataHub til data for de målepunkter, den balanceansvarlige har balanceansvaret for, men kan ved konkret behov anmode Energinet om udtræk heraf til udlevering.

Den balanceansvarlige aktør får ikke besked via DataHub, når balanceansvaret for et målepunkt overføres til eller fra den pågældende balanceansvarlige aktør som led i leverandørskift, flytninger mv. Den balanceansvarlige får dog besked fra DataHub om generelle skift af balancesansvar, dvs. når der i DataHub skiftes balancansvarlig for en elleverandør i et givet netområde. Skiftet implementeres i DataHub ud fra oplysninger fra den balanceafregningsansvarlige.

En balanceansvarlige aktør kan alene frigøre sig for ansvaret som balanceansvarlig aktør i overensstemmelse med de vilkår, der fremgår af denne Forskrift C1 samt ”Aftale om Balanceansvar”.

## Leverandører af balanceringstjenester

Elproducenter, elforbrugere eller aktører, der ønsker at levere balanceringstjenester, skal rette henvendelse til Energinet med henblik på at blive kvalificerede til at afgive bud på balanceringstjenester/systemydelser. Leverandøren skal før levering ved dokumentation og test eftervise, at han er i stand til at overholde de tekniske krav, jf. Udbudsbetingelser for systemydelser[[4]](#footnote-5).

Det er en forudsætning for leverandørens videre deltagelse i de forskellige markeder for systemydelser, at han har indgået aftale med en balanceansvarlig aktør om tilbudsgivning, levering og afregning af de relevante systemydelser. Det er således den balanceansvarlige aktør, der afgiver bud på vegne af leverandøren overfor Energinet, sikrer leverancen og forestår afregning af leverandørerne.

Den balanceansvarlige aktør skal give mulighed for aggregering af forbrugsanlæg, energilageranlæg og elproduktionsanlæg med henblik på maksimal udnyttelse af de tilgængelige balanceringstjenester. Data, som Energinet måtte have behov for til kontrol af ydelserne mv., rekvireres hos leverandøren af balanceringstjenester via den balanceansvarlige aktør.

Den komplette gengivelse af de kommercielle vilkår ved levering af balanceringstjenester, herunder reglerne for afregning af balanceringstjenester og konsekvenser i tilfælde af manglende overholdelse af vilkår og betingelser, fremgår af Udbudsbetingelser for systemydelser.

# Godkendelse af balanceansvarlig aktør

En balanceansvarlig aktør skal opfylde følgende krav for at blive godkendt som balanceansvarlig aktør af Energinet:

1. Skal have indgået ”Aftale om balanceansvar” med Energinet[[5]](#footnote-6) og den balanceafregningsansvarlige.
2. Skal være momsregistreret i Danmark eller i et andet EU-land eller EØS-land.
3. Skal om nødvendigt stille behørig sikkerhed for sine forpligtelser efter reglerne i kapitel 4.2.
4. Skal have gennemført en af Energinet godkendt test af sin kommunikation med Energinet efter reglerne i Forskrift F1: EDI-kommunikation med DataHub i elmarkedet og Forskrift F: EDI-kommunikation.
5. Skal elektronisk oplyse nødvendige stamdata til den balanceafregningsansvarliget via formularen "Stamdata for balanceansvarlige elaktører" på [www.energinet.dk](http://www.energinet.dk).

## Abonnement og tarif[[6]](#footnote-7)

Balanceansvarlige aktører skal betale følgende til den balanceafregningsansvarlige:

1. Et månedligt abonnement.[[7]](#footnote-8)
2. Tarif pr. MWh købt eller solgt balancekraft vedrørende forbrug og/eller handel.[[8]](#footnote-9)

Elleverandører skal betale følgende tariffer til Energinet:

1. Tarif pr. MWh målt produktion.[[9]](#footnote-10)
2. Tarif pr. MWh målt forbrug.[[10]](#footnote-11)

Abonnement og tariffer justeres årligt pr. 1. januar, og satserne for det efterfølgende år vil blive meddelt på Energinets hjemmeside senest 3 måneder før den 1. januar i det pågældende år.

## Sikkerhedsstillelse

Alle balanceansvarlige skal stille sikkerhed til den balanceafregningsansvarlige ud fra den samlede portefølje i prisområderne, der håndteres af den balanceafregningsansvarlige efter følgende formel:

Sikkerhedsstillelsesbehov = 3×(S1 + S2) + m×(V1 + V2)×P

Hvor:

S1 = Gennemsnittet af summen af faktureret tarif til den balanceansvarlige jf. afsnit 5.1 pr. uge for de seneste tre fakturerede uger, inklusive eventuel moms af disse beløb som den balanceansvarlige hæfter for.

S2 = Gennemsnittet af de fulde beløb af summen af fakturerede produktions- og forbrugsubalancer for en uge for de seneste tre fakturerede uger, inklusive eventuel moms af disse beløb som den balanceansvarlige hæfter for. (Metode til udregning: Først opsummeres beløbene for købte og solgte produktions- og forbrugsubalancer på ugebasis. Dernæst beregnes den numeriske sum af disse beløb. Dette beregnes for de seneste tre fakturerede uger. Herefter udregnes gennemsnittet af disse fulde beløb.)

V1 = Målt forbrug for de seneste 7 afregnede døgn (indeværende døgn minus 20 dage til indeværende døgn minus 14 dage).

V2 = Bilaterale og elbørs salg i markedet over de seneste syv døgn, hvor sådanne salg foreligger (indeværende døgn minus 8 dage til indeværende døgn minus 2 dage).

m = Multiplikator:

3/7 for andelen af (V1 + V2), der ikke overstiger 80.000 MWh

1/7 for andelen af (V1 + V2), der overstiger 80.000 MWh, men ikke overstiger 400.000 MWh

0 for andelen af (V1 + V2), der overstiger 400.000 MWh

P = Gennemsnittet af forbrugsubalancepriserne i de forskellige prisområder over de seneste syv døgn, hvor sådanne priser foreligger (indeværende døgn minus 7 dage til indeværende døgn minus 1 dag), hvor prisen for hvert prisområde vægtes i henhold til andelen af den balanceansvarliges samlede omsætning (målt forbrug, elbørs og bilateralt salg i markedet) for de seneste tre fakturerede uger, i det respektive markedsbalanceområde.

Aktørens minimumssikkerhed over for den balanceafregningsansvarlige udgør 40.000 €.

# Skift af balanceansvarlig aktør

Ved ethvert skift af balanceansvarlig aktør, uanset årsagen hertil, hæfter den tidligere balanceansvarlige aktør for ubalancer overfor den balanceafregningsansvarlige og skal friholde den balanceafregningsansvarlige for omkostningerne forbundet hermed indtil det tidspunkt, hvor der er indtrådt en ny balanceansvarlig aktør overfor den balanceafregningsansvarlige.

Skift af forbrugs- og produktionsbalanceansvar for elleverandører foretages af den balancansvarlige aktør ved anmeldelse via den balanceafregningsansvarliges Online Service portal. Den balanceafregningsansvarlige informerer DataHub om skiftet.

## Den balanceansvarlige aktørs overdragelse af balanceansvarsaftalen

En balanceansvarlig aktør kan alene overdrage sin balanceansvarsaftale med Energinet til en anden balanceansvarlig aktør med forudgående skriftligt samtykke fra Energinet.

## Skift af balanceansvarlig aktør

Skift af balanceansvarlig aktør for en elleverandør kan ske med 14 dages varsel til en vilkårlig dag.

Ophører en elleverandørs aftale med en balanceansvarlig aktør, og er elleverandøren ikke i stand til at indgå aftale med en ny balanceansvarlig aktør, er det elleverandørens ansvar at anmelde leveranceophør på alle målepunkter, som elleverandøren er registreret på og annullere alle anmeldte fremtidige leverandørskift og alle anmeldte tilflytninger.

### Forbrugsmålepunkter

Skift af forbrugsbalanceansvarlig aktør gennemføres på alle nuværende og fremtidige målepunkter, som elleverandøren leverer til eller har anmeldt kommende leverance til, og sker pr. netområde.

### Produktionsmålepunkter

Skift af produktionsbalanceansvarlig aktør gennemføres for alle nuværende og fremtidige målepunkter, som elleverandøren aftager fra eller har anmeldt kommende aftag fra, og sker pr. netområde .

## Ophør af Balanceansvarsaftalen pga. opsigelse

Hvis den balanceansvarlige aktør eller Energinet opsiger Balanceansvarsaftalen med det varsel, som er anført i Balanceansvarsaftalen, er den balanceansvarlige aktør forpligtet til at orientere de parter, som denne er balanceansvarlig for, om opsigelsen og dens konsekvenser.

De berørte parter kan anmelde skift af balanceansvarlig aktør efter reglerne i kapitel 5.2.

## Ophør af Balanceansvarsaftalen pga. væsentlig misligholdelse

Ved væsentlig misligholdelse kan Energinet hæve ”Aftale om balanceansvar” med en balanceansvarlig aktør, som anført i balanceansvarsaftalen.

Væsentlig misligholdelse foreligger, hvis den balanceansvarlige aktør groft eller gentagne gange tilsidesætter vilkårene i ”Aftale om balanceansvar” eller reglerne i denne Forskrift C1 i øvrigt.

Bl.a. anses følgende som væsentlig misligholdelse:

* Tilsidesættelse af krav om sikkerhedsstillelse.
* Tilsidesættelse af krav om indrapportering og formidling af data og andre informationer af relevans for balanceansvaret.

Ved ophør af ”Aftale om balanceansvar” fratages den balanceansvarlige aktør balanceansvaret, og Energinet varetager balanceansvaret indtil skift af balanceansvarlig aktør har fundet sted.

Elleverandører til målepunkter, hvorpå den balanceansvarlige aktør er registreret som balanceansvarlig, får besked fra Energinet om, at der skal indgås aftale med en ny balanceansvarlig aktør. Ved skift af balanceansvarlig aktør pga. væsentlig misligholdelse ses der bort fra tidsfristerne som anført i kapitel 5.2. Når elleverandøren har fået besked fra Energinet om, at der i denne situation skal skiftes balanceansvarlig, kan skift ske med et varsel på ned til 1 dag, dog tidligst fra det tidspunkt, hvor balanceansvarsaftalen ophører, og skift skal være gennemført senest 3 dage fra det tidspunkt, hvor elleverandøren har fået besked fra Energinet.

## Målepunkter uden en balanceansvarlig aktør

Hvis der ikke er tilknyttet en balanceansvarlig aktør til et målepunkt, er kravet om, at der til hvert målepunkt skal være registreret en balanceansvarlig, ikke opfyldt. Energinet initierer derfor leverandørskift på det pågældende målepunkt.

### Forbrugssmålepunkter

Fordeling af forbrugsmålepunkter sker som beskrevet i Elforsyningslovens § 72 e.

### Produktionsmålepunkter

Energinet indhenter en gang årligt i perioden 1.-15. december tilkendegivelser fra elleverandører om deres ønsker om at overtage et antal produktionsmålepunkter, hvis det skulle ske, at der til sådanne ikke er tilknyttet en balanceansvarlig aktør, og dermed ikke en elleverandør.

Reglerne for indhentelse, tilbagetrækning af tilkendegivelse, fordeling mv. følger i det hele proceduren for fordeling af forbrugsmålepunkter som beskrevet i Elforsyningslovens § 72 e.

# Leverandørforhold mv. på produktionsmålepunkter

Skift af elleverandør, flytning, tilknytning af elleverandør og balanceansvarlig ved tilslutning af nye målepunkter samt ophør af aftale mellem elleverandør og kunde kan ske på alle forbrugs- og produktionsmålepunkter. Reglerne for produktionsmålepunkter følger som udgangspunkt reglerne for forbrugsmålepunkter.[[11]](#footnote-12)

I det følgende beskrives de områder, hvor produktionsmålepunkter adskiller sig i forhold til forbrugsmålepunkter.

## Skift af leverandør mv. for produktionsmålepunkter

Skift af elleverandør for produktionsanlæg gennemføres på det GSRN-nr., som er knyttet til anlægget i DataHub.

Der skelnes mellem 2 typer af skift af elleverandør:

1. Skift af elleverandør på anlæg, der er på markedsvilkår og ved skiftet forbliver på markedsvilkår.
2. Skift af leverandør, som samtidig medfører skift ud af eller ind i aftagepligten.

Skift af elleverandør for anlæg, der er og forbliver på markedsvilkår, sker efter samme regler som skift af elleverandør for forbrugsmålepunkter. Skift af elleverandør i forbindelse med skift ud af eller ind i aftagepligten starter med anlægsejerens indsendelse af standardblanket til Energinet. Energinet opdaterer herefter registreringen af aftagepligt på målepunktet i DataHub.

## Oprettelse af nye produktionsmålepunkter

Ved oprettelse af et produktionsmålepunkt skal netvirksomheden indtaste data i Energinetsselvbetjeningsportal. Oprettelse i selvbetjeningsportalen skal ske uden ugrundet ophold og senest den følgende arbejdsdag kl. 12.00 efter anvisningen af tilslutningspunktet.

Ved anmeldelse af målepunktet oplyses som minimum kundenavn, GSRN-nr. og målepunktsadresse.

Herudover skal produktionsmålepunkt oprettes i DataHub efter samme regler som for forbrugsmålepunkter.

## Skift af ejer af et produktionsmålepunkt

Når et anlæg skifter ejer skal nuværende og fremtidig anlægsejer fremsende ejerskifteerklæring til Energinet, hvorefter Energinet opdaterer ejeroplysningerne i selvbetjeningsportalen.

Den nye anlægsejer skal melde tilflytning til en elleverandør, som anmelder tilflytning til DataHub efter reglerne i Forskrift H1.

## Produktionsmålepunkter uden elleverandør

Afbryder en netvirksomhed eller Energinet sin ydelse til en elleverandør, jf. Elforsyningslovens § 72 d, stk. 4, eller tages elleverandøren under rekonstruktion eller konkursbehandling, og har rekonstruktøren eller kurator ikke inden for 1 uge derefter meddelt Energinet, virksomheden videreføres[[12]](#footnote-13), initierer Energinet leverandørskift på målepunkterne, hvorpå elleverandøren var registreret som elleverandør, idet kravet om, at der til ethvert målepunkt skal være tilknyttet en elleverandør, ikke mere er opfyldt.

Energinet indhenter en gang årligt i perioden 1.-15. december tilkendegivelser fra elleverandørerne om deres ønsker om at overtage et antal produktionsmålepunkter, hvis det skulle ske, at der ikke er tilknyttet en elleverandør til sådanne.

Reglerne for indhentelse, tilbagetrækning af tilkendegivelse, fordeling mv. følger i det hele proceduren for fordeling af forbrugsmålepunkter som beskrevet i Elforsyningslovens § 72 e.

# Oversigt over sanktionering af forpligtelser for aktører som følger af Elforsyningsloven § 31, stk. 2

Forskriften indeholder en række forpligtelser for de aktører, som er omfattet af nærværende forskrift, jf. kapitel 2.1.

Nedenstående er der indsat et skema, hvor det fremgår, hvilke bestemmelser der sanktioneres, samt hvilken aktør reglen gælder for.

Såfremt aktørerne groft eller gentagne gange tilsidesætter sine forpligtelser, som følger af Elforsyningslovens § 31, stk. 2, kan Energinet i henhold til Elforsyningslovens § 31, stk. 3 meddele påbud. Ved manglende opfyldelse af et påbud kan Energinet træffe afgørelse om hel eller delvis udelukkelse fra at gøre brug af Energinetsydelser, indtil vilkåret opfyldes. Energinetssanktioner, rettet mod tilsidesættelse af aktørernes forpligtelser fastsat i forskriften, bygger således på en forpligtelse pålagt Energinet ved lov for at sikre markedets funktion, herunder brugen af Energinetsydelser.

Vurderingen, af om en virksomhed groft eller gentagne gange tilsidesætter sine forpligtelser, skal i praksis håndteres ud fra en processuel tilgang:

* Konstaterer den systemansvarlige virksomhed misligholdelse af forpligtelser, sender den systemansvarlige virksomhed en meddelelse til den relevante virksomhed om den manglende overholdelse af forpligtelsen/-erne. Samtidig sættes en frist på otte arbejdsdage med besked om at rette forholdet inden udløb af fristen.
* Overholdes fristen på otte arbejdsdage ikke, sendes en ny rykker med anbefalet brev stilet til virksomhedens direktør indeholdende en ultimativ frist på otte arbejdsdage for korrektion af misligholdelsen/-erne. I denne rykker oplyses samtidig, at en manglende overholdelse af fristen vil medføre en grov tilsidesættelse af virksomhedens forpligtelser og medføre udelukkelse af virksomheden fra benyttelse af Energinetsydelser.

Afgørelser efter Elforsyningslovens § 31, stk. 3 vil således blive baseret på den nævnte rykkerprocedure og en objektiv konstatering af manglende overholdelse af de fastsatte frister.

Forbrugsbalanceansvarlig forkortes FBA, produktionsbalanceansvarlig PBA, handelsbalanceansvarlig HBA, alle 3 typer balanceansvarlige under et BA, Netvirksomhed NV og Elleverandør EL.

**OVERSIGT: Sanktionering af forpligtelser for aktører som følger af Elforsyningsloven § 31, stk. 2**

|  |  |  |  |
| --- | --- | --- | --- |
| **Kapitel** | **Sanktionerede regler** | **Hvem retter reglen sig til** | **Sanktionsbestemmelse** |
| 3. | Den balanceansvarlige aktør er over for den balanceafregningsansvarlige ansvarlig for:   * afvigelser mellem indsendte handelsplaner og faktisk forbrug/produktion for de målepunkter, som denne er balanceansvarlig for * omkostninger til køb af balancekraft, som Energinet som systemansvarlig virksomhed skal foretage til opretholdelse af balancen. | BA | Elforsyningsloven § 31, stk. 3 jf. § 31, stk. 2 |
| 3. | Alle, der agerer i elmarkedet, men ikke har indgået "Aftale om balanceansvar" med Energinet og dermed ikke selv varetager balanceansvaret, har pligt til at overdrage deres balanceansvar til en godkendt balanceansvarlig aktør i henhold til aftale med denne. | EL  NV  BA | Elforsyningsloven § 31, stk. 3 jf. § 31, stk. 2 |
| 5.2 | Ophører en elleverandørs aftale med en forbrugsbalanceansvarlig aktør, og er elleverandøren ikke i stand til at indgå aftale med en ny forbrugsbalanceansvarlig aktør, er det elleverandørens ansvar at anmelde leveranceophør på alle målepunkter, som elleverandøren leverer til og annullere alle anmeldte fremtidige leverandørskift og alle anmeldte tilflytninger. | EL | Elforsyningsloven § 31, stk. 3 jf. § 31, stk. 2 |
| 5.3 | Hvis den balanceansvarlige aktør eller Energinet opsiger balanceansvarsaftalen med det varsel, som er anført i balanceansvarsaftalen, er den balanceansvarlige aktør forpligtet til at orientere de parter, som denne er balanceansvarlig for, om opsigelsen og dens konsekvenser. | BA | Elforsyningsloven § 31, stk. 3 jf. § 31, stk. 2 |
| 6.2 | Ved oprettelse af et produktionsmålepunkt skal netvirksomheden indtaste data i Energinetsselvbetjeningsportal. Oprettelse i selvbetjeningsportalen skal ske uden ugrundet ophold og senest den følgende arbejdsdag kl. 12.00 efter anvisningen af tilslutningspunktet.  Ved anmeldelse af målepunktet oplyses som minimum kundenavn, GSRN-nr. og målepunktsadresse. | NV | Elforsyningsloven § 31, stk. 3 jf. § 31, stk. 2 |

# Bilag 1 - Aftale om balanceansvar

AFTALE

Energinet

Tonne Kjærsvej 65

DK-7000 Fredericia

og

Firma

Adresse

**Postnr. by**

(i det følgende kaldet "aktøren")

har indgået følgende:

**Aftale om balanceansvar**

Idet:

* Energinet som landsdækkende systemansvarlig virksomhed har ansvaret for at sikre elmarkedets funktion i hele Danmark,
* det danske elmarked består af to geografisk adskilte delmarkeder, Vestdanmark (herefter DK1) og Østdanmark (herefter DK2),
* denne aftale dækker begge delmarkeder,
* ansvaret for områdets balance er delt ud på et antal balanceansvarlige aktører, som hver for sig er økonomisk forpligtet til at være i balance,
* et målepunkt er mindste enhed i et balanceansvar,
* der til hvert målepunkt (produktion/forbrug) skal være tilknyttet én balanceansvarlig aktør,
* der ikke kan indgås aftaler om fysisk ellevering til eller fra elnettet, uden at der er tilknyttet en balanceansvarlig aktør,
* Aktøren har indgået separat aftale med den balanceafregningsansvarlige
* Energinet har vurderet, at aktøren opfylder kravene for at kunne varetage økonomisk balanceansvar over for den balanceafregningsansvarlige,

er der indgået følgende aftale om varetagelse af balanceansvar:

1. **Område**

Aktøren er balanceansvarlig for (sæt ét eller flere kryds):

|  |  |  |
| --- | --- | --- |
|  | DK1 | DK2 |
| Produktion |  |  |
| Forbrug |  |  |
| Handel |  |  |

1. **Aktørens opgaver**

Aktøren skal forud for et driftsdøgn indsende en produktionsplan til Energinet.

Produktionsbalanceansvarlige aktører skal endvidere fremsende køreplaner til Energinet. Disse køreplaner skal løbende opdateres før og under driftsdøgnet.

1. **Energinets opgaver**

Efter driftsdøgnet opgør og afregner den balanceafregningsansvarlige ubalancen på produktion og forbrug/handel efter reglerne i EnerginetsForskrift C2: Balancemarkedet og balanceafregning.

1. **Betaling**

Fakturering og kreditering af balancekraft ogabonnement følger aftale mellem aktøren og den balanceafregningsansvarlige.

Fakturering af tariffer og gebyrer sker for én kalendermåned af gangen til/fra Energinet.

Et forfaldent beløb skal med valør være indsat på Energinetskonto den 25. i måneden. Er denne dato ikke en bankdag, forfalder betalingen den førstkommende bankdag.

Energinet udbetaler beløb den 25. i måneden, efter den aktuelle afregningsmåned er slut. Er denne dato ikke en bankdag, sker udbetalingen den førstkommende bankdag.

Energinet forbeholder sig ret til i særlige tilfælde at overgå til hyppigere fakturering, herunder daglig afregning.

1. **Overdragelse**

Aktøren kan hverken helt eller delvist overdrage sine rettigheder eller forpligtelser i henhold til nærværende kontrakt uden Energinets skriftlige samtykke.

1. **Øvrige aftaler og retningslinjer**

Energinets til enhver tid gældende retningslinjer og forskrifter indgår som en integreret del af nærværende aftale.

Energinet forbeholder sig ret til ensidigt at foretage tilretninger i disse retningslinjer og forskrifter. Energinet vil med rimelig frist sende væsentlige ændringer i retningslinjer og forskrifter i høring hos de balanceansvarlige aktører.

De af aktøren udleverede oplysninger er omfattet af fortrolighed, såfremt de anses for at være kommercielt fortrolige.

For de nærmere regler for aktørens kommunikation med Energinet i forbindelse med fremsendelse af aktørplaner mv. henvises til Energinets til enhver tid gældende forskrifter.

Ved ikrafttræden af nærværende aftale vil aktørens navn blive påført listen over balanceansvarlige aktører på Energinets hjemmeside.

1. **Ansvar**

Energinet er ikke ansvarlig, hvis der har været anvendt nødprocedurer i tilfælde af sammenbrud i kommunikationen mellem Energinet og aktøren eller mellem den balanceafregningsansvarlige og aktøren, og dette ikke skyldes fejl hos Energinet eller den balanceafregningsansvarlige.

Energinet har intet ansvar for aktørens eventuelle økonomiske tab i tilfælde af, at de måleansvarlige fremsender ufuldstændige eller fejlagtige målinger og undlader at rette disse inden for gældende tidsfrister, eller hvis Energinet anvender eget skøn i tilfælde af, at de måleansvarlige helt eller delvist undlader at fremsende de nødvendige målinger.

1. **Misligholdelse**

Ved væsentlig misligholdelse, fx ved manglende betaling, kan Energinet straks fratage aktøren balanceansvaret ved at hæve nærværende aftale.

Energinet vil i tilfælde af aktørens likvidation, moratorium, rekonstruktion, konkurs eller anden insolvensbehandling straks kunne hæve nærværende aftale.

1. **Opsigelse**

Aktøren kan ved skriftlig meddelelse til Energinet opsige nærværende aftale med to måneders varsel til udgangen af en måned. Aktøren skal i samme forbindelse orientere de aktører, som vedkommende er balanceansvarlig for, om opsigelsen og dens konsekvenser.

Energinet kan ved skriftlig meddelelse til aktøren opsige nærværende aftale med to måneders varsel til udgangen af en måned. Opsigelsen skal være begrundet i lovgivning eller i væsentlig ændring af strukturen for handel på det danske elmarked.

Aktøren skal på samme måde som beskrevet ovenfor orientere om opsigelsen og dens konsekvenser.

Energinet offentliggør opsigelse af nærværende aftale på [www.energinet.dk](http://www.energinet.dk) og på Markedsportalen.

1. **Tvister**

Enhver tvist, som måtte opstå i forbindelse med denne kontrakt, og som parterne ikke ved fælles forhandling kan løse, skal først søges løst ved mediation mellem parterne. Mediationen skal ske i henhold til de til enhver tid gældende regler for mediation under Det Danske Voldgiftsinstitut (Danish Arbitration).

Kan tvisten ikke løses efter ovennævnte procedure, og har Energitilsynet eller Energistyrelsen ikke kompetence til at afgøre tvisten, afgøres tvisten efter Regler for behandling af sager ved Det Danske Voldgiftsinstitut (Danish Arbitration). Hver part udpeger en voldgiftsmand, mens voldgiftsrettens formand udnævnes af Instituttet. Hvis en part ikke inden 30 dage efter at have indgivet eller modtaget underretning om begæring om voldgift har udpeget en voldgiftsmand, udnævnes også denne af instituttet i overensstemmelse med ovennævnte regler.

Udgør sagens genstand mindre end 500.000 DKK, består voldgiftsretten dog kun af ét medlem udpeget af Voldgiftsnævnet.

Voldgiftsretten skal i sine kendelser tage stilling til fordeling af sagsomkostningerne, herunder omkostninger til parternes advokater.

Voldgiftsafgørelsen er bindende og endelig for parterne.

Nærværende aftale træder i kraft den (indsæt dato).

Aftalen er udfærdiget i to originale eksemplarer til henholdsvis aktøren og Energinet.

|  |  |  |  |  |
| --- | --- | --- | --- | --- |
| *Sted:* |  |  | *Sted:* |  |
| Dato: |  |  | Dato: |  |
|  | |  |  | |
| Energinet  Signe Horn Rohsted  Områdeleder, Elmarked | |  | Firma | |

# Bilag 2 – Vejledning til reglerne i kapitel 3-6

I dette bilag gives uddybende kommentarer til nogle af reglerne anført i kapitel 3-6 i Forskrift C1: Vilkår for balanceansvar.

**Kapitel 3. Generelt om balanceansvar**

På Energinets hjemmeside [www.energinet.dk](http://www.energinet.dk) findes en oversigt over de balanceansvarlige aktører i det danske elmarked.

En elleverandør kan have forskellige balanceansvarlige i forskellige netområder.

For aftagepligtig produktion er Energinet altid såvel elleverandør som produktionsbalanceansvarlig. Energinet har dog udliciteret opgaven som produktionsbalanceansvarlig aktør.

**Ansvar for ubalancer**

Som udgangspunkt er forbrugere, producenter og elhandlere selv balanceansvarlige for deres eget forbrug, produktion og elhandel. Alle, der agerer i elmarkedet, men ikke har indgået "Aftale om balanceansvar" med Energinet og dermed ikke selv varetager balanceansvaret, har pligt til at overdrage deres balanceansvar til en godkendt balanceansvarlig aktør. Overdragelse sker ved at indgå en aftale herom. For forbrugere sker det i praksis ved, at elleverandøren har en balanceansvarsaftale med en balanceansvarlig markedsaktør.

Den balanceansvarlige aktørs ansvar for ubalancer gælder, uanset hvor disse ubalancer opstår i den sammenhængende kæde af parter og aktører fra den balanceansvarlige aktør og frem til de målepunkter, som den balanceansvarlige aktør er balanceansvarlig for.

Den balanceansvarlige aktørs ansvar over for Energinet og den balanceafregningsansvarlige er dermed uafhængig af den balanceansvarlige aktørs kommercielle aftaler med forskellige aktører og evt. grossister. Den balanceansvarlige aktør opfordres til i sine kommercielle aftaler at regulere indbyrdes økonomisk risiko, herunder også elleverandørens ansvar over for slutkunder.

**Balanceansvar for forbrug**

Til ethvert forbrug, herunder også nettab, skal der være tilknyttet en forbrugsbalanceansvarlig aktør (FBA). I praksis overdrager kunden balanceansvaret til sin elleverandør, og det er således elleverandørens ansvar at sikre, at balanceansvaret for kundens målepunkter er placeret hos en balanceansvarlig aktør. Den balanceansvarlige aktør, som indgår aftale om varetagelse af balanceansvaret for en given elleverandør, er herefter forbrugsbalanceansvarlig for målepunkter, hvortil den pågældende elleverandør leverer.

I Forskrift D1: Afregningsmåling er beskrevet, hvordan forbrug pr. målepunkt opgøres.

Beregning af nettab, definition af målepunkt samt regler vedrørende skabelonafregning mv. er beskrevet i Forskrift H2: Skabelonafregning mv.

**Balanceansvar for produktion**

Til enhver elproduktion skal der være tilknyttet en produktionsbalanceansvarlig aktør (PBA), ligesom der altid skal være registreret en elleverandør på det pågældende målepunkt. I praksis overdrager mindre producenter normalt balanceansvaret til den elleverandør, som producenten sælger produktionen til.

Reglerne for opgørelse af produktion er nærmere beskrevet i Forskrift D1: Afregningsmåling.

**Balanceansvar for handel**

Hvis en aktør ikke ønsker at være balanceansvarlig for forbrug eller produktion, men alligevel ønsker at handle med el som trader og ønsker at være balanceansvarlig aktør, kan aktøren ansøge Energinet om at blive godkendt som handelsbalanceansvarlig aktør.

Produktions- og forbrugsbalanceansvarlige aktører kan også handle fysisk med el ud over den handel, der direkte kan henføres til målepunkter, hvorpå aktøren er registreret som elleverandør (forbrug eller produktion). Aktørerne er selv balanceansvarlige for den handel (HBA).

**Kapitel 4. Godkendelse af balanceansvarlig aktør**

En balanceansvarlig aktør skal kun indgå én ”Aftale om balanceansvar” med Energinet, uanset om aktøren er forbrugs-, produktions- og/eller handelsbalanceansvarlig, og uanset om den balanceansvarlige aktør er ansvarlig for målepunkter i både prisområde Vestdanmark (DK1) og Østdanmark (DK2). Derudover skal den balanceansvarlige aktør indgå aftale med den balanceafregningsansvarlige.

Før indgåelse af ”Aftale om balanceansvar” skal aktøren udfylde og sende formularen ”Stamdata for balanceansvarlige elaktører” til Energinet. Formularen findes på hjemmesiden [www.energinet.dk](http://www.energinet.dk). På baggrund af disse oplysninger udarbejder Energinet "Aftale om balanceansvar", som fremsendes til den balanceansvarlige aktørs underskrift.

Aktøren må påregne, at der vil gå fem arbejdsdage fra ovenstående er på plads, til aktøren kan begynde at handle.

**Kapitel 4.1 Abonnement og tarif**

Betaling af tarif for købt eller solgt balancekraft, produktion og forbrug sker ud fra de målte eller estimerede værdier, der anvendes i balanceafregningen

Aktuelle værdier for abonnement og tarif kan til enhver tid findes på Energinets hjemmeside [www.energinet.dk](http://www.energinet.dk).

**Kapitel 5. Skift af balanceansvarlig aktør**

En balanceansvarlig aktør hæfter over for den balanceafregningsansvarlige indtil en ny balanceansvarlig aktør er indtrådt. Det gælder uanset om skiftet er forårsaget af en aktør, som ikke er balanceansvarlig aktør overfor Energinet eller er forårsaget af en, som den balanceansvarlige har en aftale med og uanset overholdelse af varsler.

Forskriften indeholder ikke regler om misligholdelse og ophør af aftaler mellem en balanceansvarlig aktør og dennes samarbejdspartnere, fx mellem en balanceansvarlig aktør og en elgrossist, eller aftaler mellem aftaleled som ikke omfatter balanceansvarsaftalen mellem den balanceansvarlige og Energinet, fx aftaler mellem en elgrossist og en elleverandør. Misligholdelse i ethvert af de underliggende aftaleled medfører risiko for ubalancer for forbrug, og den forbrugsbalanceansvarlige aktør hæfter økonomisk overfor Energinet for alle ubalancer, indtil der er foretaget skift af forbrugsbalanceansvaret.

Der kan kun skiftes forbrugs- og produktionsbalanceansvarlig aktør for målepunkter, som er oprettet i DataHub.

Ophører en elleverandørs aftale med en forbrugsbalanceansvarlig aktør, jf. kapitel 5.2 - 5.4, skal elleverandøren

1. indgå aftale med en ny forbrugsbalanceansvarlig aktør og derefter anmelde skift af forbrugsbalanceansvarlig aktør eller
2. indgå balanceansvarsaftale med Energinet eller
3. inden ophør af forbrugsbalanceansvarsaftalen melde ophør af aftale på alle målepunkter, som elleverandøren leverer el til iflg. DataHub.

Opfylder elleverandøren ikke et af de 3 punkter ovenfor, og dokumenterer den forbrugsbalanceansvarlige aktør over for Energinet, at aftalen med en elleverandør om at varetage balanceansvaret er ophørt, opfylder elleverandøren ikke kravet om, at der til hvert målepunkt skal være registreret en balanceansvarlig. Energinet initierer derfor leverandørskift på de pågældende målepunkter efter proceduren i Elforsyningslovens § 72 e.

Handelsbalanceansvarlige aktører varetager udelukkende handelsopgaver, og der er ikke relation til målepunkter i DataHub. Skift af balanceansvarlig aktør, som beskrevet i kapitel 5, er derfor ikke relevant for handelsbalanceansvarlige aktører.

**Kapitel 5.2 Skift af balanceansvarlig aktør**

Skift af balanceansvarlig aktør kan bl.a. komme på tale, hvor elleverandøren eller den balanceansvarlig aktør har opsagt deres indbyrdes aftale.

En balanceansvarlig aktør, og eventuelle andre aktører, som måtte være led i aftalekæden frem til elleverandøren, opfordres til aftalemæssigt at sikre sig nødvendig og relevant mulighed for skift af balancesansvarlig aktør for hver enkelt elleverandørs målepunkter. Det kan aftalemæssigt reguleres, at elleverandøren under konkrete omstændigheder er forpligtet til at foretage skift af balanceansvarlig aktør med det i Forskrift C1: Vilkår for balanceansvar gældende varsel.

Aftaleforhold mellem en balanceansvarlig aktør og dennes samarbejdspartnere, eller aftaler mellem aktører i øvrigt er Energinet uvedkommende.

Elleverandører skal ikke oplyse sine kunder om skift af balanceansvarlig aktør, og skift kræver ikke måleraflæsning af kunderne.

Efter anmeldelsen af skift af balanceansvarlig aktør anmeldes fremtidige leverandørskift, med ikrafttrædelse efter skæringsdatoen for skift af forbrugsbalanceansvarlig aktør, med den nye forbrugsbalanceansvarlige aktørs identitet.

**Kapitel 5.2.2 Skift af balanceansvarlig aktør - produktionsmålepunkter**

Hvis en klynge/vindmøllepark har én fælles afregningsmåling, foretages skift af balanceansvarlig aktør for hele klyngen/parken.

Så længe et anmeldt leverandørskift kan annulleres, er det ikke muligt at skifte produktionsansvarlig på målepunktet. Leverandørskiftet skal derfor annulleres og genanmeldes med den nye balanceansvarlige aktør.

**Kapitel 5.3 Ophør af Balanceansvarsaftalen pga. opsigelse**

Når en elleverandør får besked om, at den indbyrdes aftale ophæves, og den balanceansvarlige aktør ikke længere er bemyndiget til at påtage sig balanceansvaret, har elleverandøren mulighed for at foretage skift af balanceansvarlig aktør med 10 arbejdsdages varsel efter de almindelige regler i kapitel 5.2.

Når en balanceaftale er blevet opsagt, offentliggør Eneginet.dk det på [www.energinet.dk](http://www.energinet.dk) og Markedsportalen. 15 arbejdsdage før opsigelsen træder i kraft, kontrollerer Energinet, om den balanceansvarlige aktør stadig er registreret som balanceansvarlig på nogle målepunkter. Hvis det er tilfældet, opfordres de pågældende elleverandører til at skifte balanceansvarlig.

Er en balanceansvarlig aktør stadig registreret som balanceansvarlig 9 arbejdsdage før opsigelsen træder i kraft, initierer Energinet leverandørskift af forbrugsmålepunkter efter reglerne i Elforsyningsloven § 72 e og af produktionsmålepunkter efter reglerne i kapitel 5.5.

**Kapitel 5.4 Ophør af Balanceansvarsaftalen pga. misligholdelse**

Når en elleverandør får besked om, at elleverandørens balanceansvarlig aktør ikke længere kan varetage balanceansvarsopgaven, kan elleverandøren foretage skift af balanceansvarlig aktør med forkortet varsel i forhold til normalt varsel for skift af elleverandør. Derved får elleverandøren mulighed for selv at agere og kan varetage sine egne interesser.

I perioden frem til ny balanceansvarlig aktør er registreret på elleverandørens målepunkter, varetager Energinet balanceansvaret.

**Kapitel 5.5 Målepunkter uden balanceansvarlig aktør**

Anmelder elleverandøren ikke en ny balanceansvarlig aktør inden for den angivne frist, initierer Energinet leverandørskift af forbrugsmålepunkter efter reglerne i Elforsyningsloven § 72 e og af produktionsmålepunkter efter reglerne i kapitel 5.5.

**Kapitel 6. Leverandørforhold mv. på produktionsmålepunkter**

Efter indsendelse af standardblanketten ved skift af elleverandør ud af eller ind i aftagepligten opdaterer Energinet registreringen af aftagepligt på målepunktet i DataHub. Ved opdateringen annulleres alle anmeldte fremtidige leverandørskift og flytninger.

Standardblanket til brug for skift af elleverandør i forbindelse med skift ud af eller ind i aftagepligten findes på Energinets hjemmeside [www.energinet.dk](http://www.energinet.dk).

Forsøg på leverandørskift eller tilflytning på et GSRN-nr., som er registreret med aftagepligt, vil blive afvist i DataHub.

Det er anlægsejerens ansvar, at der indgås en aftale med en elleverandør, hvis anlægget skal levere på markedsvilkår. Efter indgåelse af aftale skal elleverandøren lave tilflytning på det pågældende GSRN-nr. efter reglerne i Forskrift H1: Skift af elleverandør, flytning mv. For anlæg omfattet af aftagepligt skal anlægsejer ikke foretage sig noget, idet Energinet selv sørger for registrering af elleverandøren i DataHub.

1. Bek. nr. 891 af 17. august 2011 om systemansvarlig virksomhed og anvendelse af eltransmissionsnettet mv. [↑](#footnote-ref-2)
2. Lovbekendtgørelse nr. 52 af 17. januar 2019 med senere ændringer. [↑](#footnote-ref-3)
3. Bekendtgørelse om netvirksomheders, regionale transmissionsvirksomheders og Energinets metoder for fastsættelse af tariffer mv., bek. nr. 1085 af 20. september 2010. [↑](#footnote-ref-4)
4. Dok.nr. 13/80940-90 ”Systemydelser til levering i Danmark. Udbudsbetingelser”. [↑](#footnote-ref-5)
5. Aftalen med Energinet er gengivet i Bilag 1. [↑](#footnote-ref-6)
6. Betalingerne blev tidligere benævnt som gebyrer. I forbindelse med indførelse af engrosmodellen skelnes der mellem abonnement, gebyr og tarif. De 3 begreber er defineret i Forskrift H3: Afregning af engrosydelser og afgiftsforhold. [↑](#footnote-ref-7)
7. Udgør i 2015 1.500 DKK/måned. [↑](#footnote-ref-8)
8. Udgør i 2015 1,00 DKK/MWh. [↑](#footnote-ref-9)
9. Udgør i 2015 0,59 DKK/MWh. [↑](#footnote-ref-10)
10. Udgør i 2015 1,31 DKK/MWh. [↑](#footnote-ref-11)
11. Processerne for forbrugsmålepunkter er beskrevet i Forskrift H1: Skifte af elleverandør, flytning mv. [↑](#footnote-ref-12)
12. Som anført i Elforsyningsloven § 72 d, stk. 5. [↑](#footnote-ref-13)